**Неліктен мойынсұнушылық қиын?**

**екіншісі**

***«— Жаратқан Иеге шын ұнайтын —***

***Құрбандық пен басқа сый-тарту ма,***

***Әлде Оған мойынсұнып, тілін алу ма?!***

***Мойынсұну Оған артық сый-тарту атаулыдан,***

***Еркіне бағыну қошқар майынан ұнамды Оған!***

***23Құдайға бағынбау — ауыр күнә, сәуегейлік секілді,***

***Қасарысу — сұмдық іс, жалған тәңірге табыну іспетті!»***

***(Патшалықтар 1-ж. 15:22-23)***

Баяғыда бұл дұрыс пен бұрыс мәселесі Самуилдің алдында тұрған еді. Сіз бұл туралы Көне өсиеттің Патшалықтар туралы бірінші жазбасының 15-тарауынан оқи аласыз. Құдай Саулға амалектіктермен соғысып, 400 жылға бойы созылған мәселені шешуді бұйырды. Бірақ Құдайдың “Адамдарды тұтқынға алмаңдар” деген нұсқауы болды.

Саул бұнымен келіспеді. «Неліктен ірі қара мен қойдың ең жақсысын өзімізге қалдырмасқа? Біз тіпті оларды Құдай үшін құрбандыққа шала аламыз”,— деп өзінің дұрыс емес шешімін ақтағысы келді. Бірақ Құдай оған Самуилді жіберді. Самуилдің жауабы мынау болды: «—Жаратқан Иеге шын ұнайтын — Құрбандық пен басқа сый-тарту ма, Әлде Оған мойынсұнып, тілін алу ма?! Мойынсұну Оған артық сый-тарту атаулыдан, Еркіне бағыну қошқар майынан ұнамды Оған! 23Құдайға бағынбау — ауыр күнә, сәуегейлік секілді, Қасарысу — сұмдық іс, жалған тәңірге табыну іспетті!» (Патшалықтар 1-жазба 15:22-23).

Сізге қояр бір сұрағым бар (және қарапайым иә немесе жоқ деп жауап беріңізші): Құдай сізден жасауға талап еткен нәрсені орындау қиынға соғады ма? Мойынсұнбаушылықты кез келген басқа нәрсемен ақтау ешқашан Құдайдың тыныштығы мен жарылқауына әкелмейді. Тек екі жол бар: сіз Оның айтқанына мойынсұнасыз, немесе мойынсұнбайсыз.

Саул жартылай мойынсұнудың дұрыс емес екенін түсінгенде, ол: «Мен Жаратқан Иенің бұйрығын және сіздің айтқандарыңызды орындамай күнә жасадым» деп жауап берді де, ештеңе болмағандай өмір сүруін жалғастырғысы келді. Оның мойынсұнбаушылығы Құдайдың одан бас тартуына әкелді.

Әйелі мен отбасын тастап кетуді ақтауға тырысқан бағушы, бұл жағдай туралы мінажат етіп жүргенін айтты. Ол шынымен мінажат етті ме? Кім біледі? Бірақ мен мінажат етудің уақыты және жай ғана мойынсұнатын уақыт бар екенін білемін.